Victor Ciorbea

Victor Ciorbea (natus in Ponor in Alba circulo die 26 Octobris 1954), iuris consultus et causidicus, est rerum politicarum peritus Dacoromanus Factionis Christianae Democraticae Nationalis Colonorum (PNȚ-CD) et postea Factionis Nationalis Liberalis (PN-L) et anno 1996 Bucarestae praefectus urbis. Ciorbea fuit etiam primus minister Romaniae.

 Munus 
Ad annum 1979 apud Universitatem Claudiopolitanam iurisprudentiae studebat atque deinde iudex Bucarestae fuit. Annis 1984 - 1987 causidicus erat et annis 1984 - 1990 professor Universitatis Bucarestennsis erat. Annis 1990 - 1996 praeses foederum opificum fuit, annis 2004 - 2012 iterum causidicus erat.

 Cursus honorum 
Anno 1981 ad Factionem communisticam Dacoromanicam (PCR) accessit; postquam regimen Communistarum depositum est, anno 1996 sodalis Factionis Christianae democraticae nationalis colonorum (PNȚ-CD) factus est. Anno 1996 praefectus urbis Bucarestae electus est et a die 12 Decembris 1996 usque ad diem 30 Martii 1998 Primus minister Romaniae fuit. Anno 1999 propter iurgia cum praeside factionis PNȚ-CD, Ioanne Diaconescu, novam factionem ANCD condidit, quae autem anno 2000 ut PNȚ-CD in parlamentum electa non est. Itaque duae factiones anno 2001 iterum consociatae sunt atque Ciorbea ad annum 2004 eius praeses fuit. Deinde a re publica se recessit et causidicus una cum uxore Lacrima operam deditPagina causidicorum Lacrimae et Victoris Ciorbea. Anno 2011 iterum breve tempus praeses PNȚ-CD fuit. Anno 2012 candidatus Factionis Nationalis Liberalis (PN-L) senator electus est. Die 8 Aprilis 2014 se senator recessit, ut advocatus populi fierethotnews.ro die 15 Aprilis 2014.

 Familia 
Uxorem duxit Lacrimam, quae ut maritus causidica est, filiam habent.

 Notae 

 Nexus externi 
 Biographia apud romania-on-line.net
 Curriculum vitae in pagina officiali
 Curriculum vitae apud situm interretialem senatus Romaniae

Categoria:Praefecti urbis Bucarestae
Categoria:Iudices Romaniae
Categoria:Causidici
Categoria:Iuris consulti
Categoria:Primi ministri Romaniae
Categoria:Alumni Universitatis Claudiopolitanae
Categoria:Professores Universitatis Bucarestensis
Categoria:Senatores Romaniae